Sacem Luxembourg
D'Sacem Luxembourg, och nach SACEM Luxembourg geschriwwen, ass eng lëtzebuergesch Organisatioun, déi sech fir de Respekt vum Auteursrecht asetzt. Si ass och dofir verantwortlech, fir d'Taxen am Kader vum Auteursrecht anzesammelen an un d'Auteuren auszebezuelen.

D'Sacem gouf am November 2002 op Initiativ vun der franséischer Société des auteurs, compositeurs et éditeurs musicaux (SACEM) an der franséischer Societe pour l'administration de droit de reproduction mecanique des auteurs, compositeurs et editeurs (SDRM) gegrënnt. Den éischte Gérant war, bis 2010, de Bob Krieps. Mat den Aktivitéite gouf den 1. Januar 2003 ugefaangen.

2020 waren 1.200 Kreateure bei der Sacem Luxembourg ageschriwwen, dovu krut ronn d'Hallschent eng Remuneratioun vun der Sacem. Dat Joer huet d'Sacem 1 Millioun Euro u Lëtzebuerger Kënschtler iwwerwisen, a 5 Milliounen u Kënschtler aus dem Ausland.

Literatur 
 Rôle et fonctionnement de la SACEM Luxembourg, Marc Nickts, Forum Nr. 305, Säit 49ff

Auteursrechter
Veräiner an Organismen zu Lëtzebuerg